Nafarroako Parlamentuko Mahaiak, 2017ko martxoaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Carlos García Adanero jaunak aurkeztutako galdera, ekonomia-sarearen beharrizanekin bat etorrita zer titulazio irakatsi beharko litzatekeen jakiteko diagnostiko bat egiteari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko martxoaren 20an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) parlamentu-taldeari atxikita dagoen Carlos García Adanero jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Garapen Ekonomikorako lehendakariordeak idatziz erantzun diezaion:

– Nafarroako Gobernuak diagnostikorik egin al du, jakite aldera zer titulazio irakatsi beharko liratekeen, ekonomia-sarearen beharrizanekin bat etorrita?

Iruñean, 2017ko martxoaren 10ean.

Foru parlamentaria: Carlos García Adanero

